**Medveď a líška (Slovenská ľudová rozprávka)**

**Medveď a líška vybrali sa raz na muziku, aby si zatancovali a**

**pobavili sa. Ale medzi tancom strhla sa bitka.**

**Líška sa zavčasu ukryla, ale medveďa chasa tak nemilosrdne**

**doráňala, že sa ledva vyvliekol von.**

**Líška sa povaľovala na pazderí, prišla k medveďovi a žalovala**

**sa, že ju veľmi zbili. Doráňaný medveď sa nad líškou**

**zmiloval, vzal ju na chrbát a niesol horou. Keď už boli v**

**hore, líška vyvolávala:**

**„ Nesie bitý nebitého!“**

**Medveďa to nahnevalo, zhodil líšku a chcel ju náležite**

**potrestať. Ale líška bola šikovnejšia a schovala sa do diery**

**pod strom a odtiaľ sa medveďovi posmievala. Medveďa to**

**ešte väčšmi nasrdilo, vyhľadal krivé drevo a chcel líšku z**

**diery vytiahnuť. Keď zachytil, točiac drevom v diere, líškinu**

**nohu, volala:**

**„Chytal nohu, chytil koreň!“**

**Medveď líškinu nohu pustil a točil krivým drevom iným**

**smerom. Keď zachytil koreň, volala líška:**

**„Chytal koreň, chytil nohu!“**

**A keď sa medveď pri líškinej diere unavil, zahodil krivé**

**Drevo a odišiel do svojho pelechu, kde odstonal bitku i**

**hnev. Nikdy viac už s líškou na muziku nešiel.**

****

**Zakrúžkuj správnu odpoveď:**

**Ukážka textu "Medveď a líška" je:**

 a) Slovenská ľudová rozprávka

 b) Slovenská ľudová hádanka

 c) Slovenská ľudová riekanka

**Vyber správnu vetu:**

 a) Medveď a líška vybrali sa raz na tržnicu.

 b) Medveď a líška vybrali sa raz na prechádzku.

 c) Medveď a líška vybrali sa raz na muziku.

**Ako volala líška, keď ju medveď niesol na chrbte?**

 a) " Vezie chorý zdravého!"

 b) " Nesie zdravý chorého!"

 c) " Nesie bitý nebitého!"

**Čím chcel medveď líšku z diery vytiahnuť?**

 a) doráňanou labou

 b) krivým drevom

 c) pekným slovom

**Ako medveď pomohol líške po ceste z muziky?**

 a) niesol ju na chrbáte cez horu

 b) odviezol ju na fúriku

 c) podopieral ju svojimi labami